O Tártaro, segundo Virxilio
Para outras páxinas con títulos homónimos véxase: Tártaro (deus).
Na mitoloxía grega, o **Tártaro** (grego antigo:  Τάρταρος, *Tártaros*) é o profundo abismo que se usa como calabozo de tormento e sufrimento para os malvados e como prisión para os Titáns. Tártaro é o lugar onde, de acordo coas Gorxias de Platón (c. 400 a.C.), as almas son xulgadas despois a morte e onde os malvados reciben o castigo divino. O Tártaro tamén se considera unha forza ou deidade primixenia xunto a entidades como a  Terra,  Noite e  Tempo.

Mitoloxía grega
---------------

Na mitoloxía grega, o Tártaro é a vez unha deidade e un lugar no inframundo grego. Nas antigas fontes órficas e nas escolas de misterio, o Tártaro é tamén a primeira entidade ilimitada da que nacen a luz e o cosmos.

Segundo a mitoloxía grega, o **Tártaro** é unha rexión do inframundo situada moi por debaixo do inferno:

> 
> 
> "*No máis profundo da terra de amplos camiños, o sombrío Tártaro*".
> (Hesíodo: *Teogonía* 119-120)
> 

> 
> 
> "*Urano encadeounos e botounos ó Tártaro, tebroso lugar este, situado no Hades, que dista da terra o mesmo que esta do ceo*".
>  (Pseudo-Apolodoro: *Biblioteca mitológica* I, 1, 2)
> 

Hesíodo descríbeo como rodeado de murallas con portas de bronce - que puxera Poseidón- e todo el cuberto por unha *escuridade de tres capas*, de modo que os Titáns permanecen nel baixo escuras tebras.

Co tempo, o Tártaro pasou a ser identificado co propio inferno, lugar de castigo para os que pecaban, polo que se opón ós Campos Elisios.

Mitoloxía
---------

Utilizouse como lugar afastado onde os deuses encerraban ós seus inimigos: Urano e Cronos ós Ciclopes, Zeus ós Titáns e ós Xigantes. 

> 
> 
> "*Enváronnos* [ós Titáns] *... e encadeáronnos... tanto baixo a terra canto lonxe está o ceo da tierra, tanto hai desde a terra ata o umbrío Tártaro. En efecto, se durante nove noites e nove días estivese unha bigornia de bronce baixando desde o ceo, ó décimo chegaría á terra; e igualmente ... durante nove noites e días unha bigornia de bronce estivese baixando, ó décimo día chegaría ó Tártaro*".
> (Hesíodo: *Teogonía* 717-725)
> 

Incluso os deuses son ameazados con el cando se opoñen a Zeus. O mesmo Apolo foi condenado ó Tártaro por matar ós Ciclopes (que crearan o raio de Zeus) aínda que foi salvado porque a súa nai Leto suplicoulle a Zeus que o perdoase.

Outros
------

Tamén se denomina Tártaro á personificación do inframundo, que se uniu a Xea e tivo varios monstros como fillos, como Tifón.

Notas
-----

1. ↑  A palabra é de orixe incerta ("Tartarus". *Online Etymological Dictionary*).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tártaro Modificar a ligazón no Wikidata*** |

### Bibliografía

* GRIMAL, Pierre: *Diccionario de mitología griega y romana*. Ed. Paidós, 1981.
* HESÍODO: *Teogonía. Trabajos y días. Escudo. Certamen*, Alianza Editorial, 3ª ed. 2013 [a numeración segue a utilizada neste texto]
* Hesíodo. *Teogonía*. Universidad de Salamanca. Curso 2009-2010. 11638: LUZ, MOLÉCULAS Y VIDA
* PSEUDO-APOLODORO: *Biblioteca mitológica*. Tradución e notas de Julia García Moreno. Alianza Editorial 3ªed. 2016 [a numeración segue a utilizada neste texto].